Trowbridge
<s>Trowbridge (čita se Troubridž) je grad od 41,436 stanovnika, i administrativni centar engleskog ceremonijalnog countya Wiltshire.</s>

<s>Geografske karakteristike</s>

<s>Trowbridge leži na zapadu Wiltshira u regiji Jugozapadna Engleska, na rijeci Biss udaljen oko 19 km jugoistočno od Batha.</s>

<s>Njegov ubrzani rast u 18. i 19. vijeku, uz dobre prometne veze omogućile su mu da postane administrativni centar Countya Wiltshire.</s>

<s>Historija</s>

<s>Trowbridge je staro naselje, prvi put dokumentirano u Domesday Booku pod imenom Straburg.</s><s>Srednjo vijekovni centar razvio se oko Zamka Trowbridge, kog su početkom 12. vijeka podigli lokalni feudalci De Bohun.</s><s>Velik doprinos ranom razvoju grada dao je njihov član - Henry de Bohun, jedan od 25 barona zaduženih da kontroliraju kako kralj John provodi Magna Cartu.</s><s>De Bohun pored tog što je zaslužan da je mjesto - 1200. dobilo status grada, pomogao je i da se izgradi crkva St.</s><s>James i podigne prva tržnica.</s>

<s>Tradicija izrade odjeće i tkanina u Trowbridgu stara je više od hiljadu godina i seže do anglosaksonskih vremena.</s><s>Do 14. vijeka grad je postao centar za proizvodnju vunih tkanina, proslavio se u 17. vijeku proizvodnjom odjeće po španjolskoj modi (što je tad bilo vrlo in) za koju je pisac Daniel Defoe rekao da je najbolja od te vrste na cijelom svijetu.</s><s>Tekstilna industrija je bila ta koja je tokom 19. vijeka, kad su se pojavili mehanički razboji - Trowbridge pretvorila u Manchester Zapada.</s>

<s>Trowbridge je već do 1817. imao 17 predionica vune, visoka kvaliteta njegovih tkanina, kao i kraljevski patroni od Mary I, Edwarda VIII do Elizabete II omogućila je da ta  industrija radi i u 20. vijeku.</s>

<s>Prosperitet te industrije trajao je do 1982. kad je posljednja tekstilna tvornica zatvorena.</s><s>Danas se ostavština te industrije čuva u toj istoj tvornici - Mils, koja je pretvorena u muzej.</s>

<s>Gradu je ostala i bogata ostavština industrijske arhitekture koja seže od kraja 16. vijek do sredine 19. vijeka.</s>

<s>Privreda</s>

<s>Status Trowbridga kao administrativnog centra countya omogućio mu je da mu puno stanovnika radi u javnom sektoru.</s>

<s>Za privredu grada značajna je prehrambena industrija, kao i proizvodnja automobilskih dijelova, namještaja (kreveti) i inženjerstvo.</s>

<s>Kako je odlično smješten između popularnih turističkih atrakcija Jugozapadne Engleske, uključujući i lokalitete svjetske baštine - Bath, Avebury i Stonehenge, a tu je i dvorac Longleat iz 16. vijeka, Trowbridge je i sam postao turistička destinacija.</s><s>On je i popularna shopping destinacija, zbog brojnih trgovina, redovitih sajmova i odličnih prometnih veza.</s>

<s>Trowbridge je u Britaniji poznat po svojim lijepo uređenim vrtovima, zbog kojih je više puta pobjedio na natjecanjima koje nadzire Kraljevsko hortikulturno društvo (Royal Horticultural Society).</s>

<s>Pobratimski gradovi</s>

<s>, Oujda
, Leer
, Charenton-le-Pont
, Elbląg</s>

<s>Izvori</s>

<s>Vanjske veze</s>

<s>Trowbridge Town Council</s>

<s>Gradovi u Engleskoj
Wiltshire</s>

